A település első említése 13. századi, mikor IV. Béla király visszatért a tatárok által elpusztított országba, s megmaradt híveit megjutalmazta. Így kapott Detre is „örökös szállásul” földet, köztük Radványt is. Detre unokái a rozgonyi csatában az Amadék oldalán harcoltak Károly Róbert király ellenében, ezért az uralkodó a vesztesek minden vagyonát elkobozta. 1333-ban Felkus fia György 50 márkáért visszavásárolta Radványt, minek illetőségét átadta lányának, Zugkának. Felkus utódai vették fel a Radványi nevet.